ไฟแนนเชียลไดเจสต์
BECL แจกผู้ถือหุ้น 3.33%
16 ก.ย. 2554

BECL แจกผู้ถือหุ้น 3.33%
บริษัท ทางด่วนกรุงเทพ (BECL) มีมติจ่ายเงินปันผลระหว่างกาลปีนี้ในอัตราหุ้นละ 0.60 บาท คิดเป็นอัตราผลตอบแทน 3.33% ให้ผู้ถือหุ้นที่มีชื่อในทะเบียนวันที่ 29 ก.ย. 2554 กำหนดจ่ายเงินวันที่ 12 ต.ค. 2554 
นอกจากนี้ บริษัทย่อย คือ ทางด่วนกรุงเทพเหนือ ว่าจ้างบริษัท ช.การช่าง ซ่อมแซมโครงสร้างทางพิเศษอุดรรัถยาในวงเงิน 14,185,388 บาท 
PTTCH รับกำลังซื้อกิจการ ตปท.
บริษัท ปตท.เคมิคอล (PTTCH) ชี้แจงตลาดหลักทรัพย์กรณีมีข่าวว่าบริษัทกำลังเจรจาซื้อกิจการผลิตเม็ดพลาสติกในต่างประเทศ โดยถือหุ้นไม่น้อยกว่า 50% นั้น ว่า บริษัทอยู่ระหว่างการดูความเป็นไปได้และจัดทำรายละเอียดเพื่อประกอบการตัดสินใจการลงทุนในธุรกิจ BioChemicals และ BioPlastics 
MCOT จ่ายเงินปันผล 1 บาท
คณะกรรมการบริษัท อสมท (MCOT) มีมติจ่ายเงินปันผลระหว่างกาลหุ้นละ 1 บาท ภายในวันที่ 12 ต.ค.นี้ ให้กับผู้ถือหุ้นที่มีชื่อในทะเบียนวันที่ 30 ก.ย. 2554
บล.ภัทรแจกปันผลให้แม่รอบ 2
บริษัท ทุนภัทร (PHATRA) รับแจ้งว่าที่ประชุมคณะกรรมการบริษัทหลักทรัพย์ (บล.) ภัทร ซึ่งเป็นบริษัทย่อย มีมติอนุมัติการจ่ายเงินปันผลระหว่างกาลครั้งที่ 2 ให้แก่ผู้ถือหุ้นในอัตราหุ้นละ 2 บาท 
บริษัท ทุนภัทร ในฐานะผู้ถือหุ้นใหญ่ มีรายได้จำนวน 425.62 ล้านบาท และจะนำเงินไปชำระคืนหนี้เงินกู้ยืมให้ บล.ภัทร จึงไม่มีแผนที่จะจ่ายเงินปันผลระหว่างกาลในปีนี้อีก นอกจากที่ได้ประกาศไปแล้วเมื่อวันที่ 11 ส.ค. ในอัตราหุ้นละ 1.30 บาท